60 



1. Rødfisk (Sebåstes marinus Linné). 



I Form minder den meget om Aborren. Paa Issen 

 har den to Benkøle, der begge ender med en Pig bagtil. 

 Underbid. Overgællelaaget med to Pigge, af hvilke den 

 øverste er størst. Skællene er ru. Sidelinien fuld- 

 stændig. Farven er rød, undertiden med mørke Pletter, 

 særlig paa Gællelaaget. Hannen har en længere, Hunnen 

 en helt kort Kønstap. 



R 15 +12-15; G3 + 6— 9; Br 17-20; Bu 1 + 5; 

 H x + 12 + x. 



Rødfisken er en Dybvandsfisk, der i Reglen findes paa 

 Havdybder mellem hundrede og seks hundrede Meter. Den 

 lever i Skagerak, vel ogsaa i det dybe østlige Kattegat; 

 den trænger endog saa langt ned mod Syd, at den nogle 

 Gange er taget i Sundet ved Snekkersten, Rå, Landskrona 

 og Barseback. Indtil Trawlfiskeriet begyndte, var den kun 

 taget faa Gange, hyppigst (en halv Snes Gange) ved Ska- 

 gen ; nu fanges den regelmæssig af Trawlerne i Skagerak. 

 løvrigt naar dens Udbredelsesomraade mod Nord til Spits- 

 bergen, Hvide Havet, Island, Grønland og Labrador og mod 

 Syd omtrent til Nev York, Skotland og Skagerak. Brin- 

 ges Rødfisken pludselig op til Havets Overflade, udvider 

 dens Svømmeblæres Luftmasse sig saa stærkt, at Maven 

 krænges ud af Munden paa den. Den føder Unger, som 

 ved Fødslen kun er omtrent seks Millimeter lange, men 

 som til Gengæld er meget talrige. Ungerne træffes i Over- 

 fladen af det aabne Hav over store Dybder, hyppig mere 

 end to tusinde Meter; skønt Rødfisk er tagne i Trawl paa 

 958 Meters Dybde, maa man derfor antage, at de gydende 

 Fisk holder sig pelagisk i mellemliggende Vandlag over 

 Dybet. Rødfisken er en Rovfisk, der dog for en stor Del 

 lever af Krebsdyr o. 1. Rødfisken optræder under to For- 

 mer, nemlig en større, kraftigere og en mindre, noget 

 mindre kraftig; ofte regnes de to Former for adskilte 

 Arter. 



Formå norvégica Ascanius (Stor Rødfisk, Norsk: 

 Uer). Af Tornene i Underkanten af Forgællelaaget er den 

 forreste meget kort og nedadrettet. Rygfinnen har fjorten 

 eller femten og Gatfinnen otte eller ni Blødstraaler. Skæl- 

 lene er forholdsvis store. Farven er cinnoberrød, mørkest 

 paa Ryggen, lysere nedadtil, hvidrød eller hvid paa Bugen; 

 foran Overgællelaagets øverste Pig kan en mørk Farve 

 fra Gællelaagets Inderside ofte ses skinne igennem. 



Den store Rødfisk skal kunne blive næsten en Meter 

 lang med en Vægt af over ti Kilogram; hos os bliver den i 



